
PËR HEQJEN NGA FONDI PYJOR DHE KULLOSOR PUBLIK DHE PAKËSIMIN NË VOLUM TË SIPËRFAQES PREJ 44.7 HA NË OBJEKTIN “BLINISHT”, TË QARKUT TË LEZHËS, QË DO TË PËRDORET NGA SHOQËRIA “BALKAN BASALT” SHPK PËR SHFRYTËZIMIN E MINERALIT TË BAZALTEVE

Në mbështetje të nenit 100 të Kushtetutës, të nenit 17, të ligjit nr. 9385, datë 4.5.2005 “Për pyjet dhe shërbimin pyjor”, të ndryshuar, dhe të shkronjës “b”, të pikës 1, të nenit 10, të ligjit nr. 9693, datë 19.3.2007, “Për fondin kullosor”, të ndryshuar, me propozimin e ministrit të Mjedisit dhe të ministrit të Energjisë dhe Industrisë, Këshilli i Ministrave

VENDOSI:

1. Sipërfaqja pyjore dhe kullosore publike prej 44.7 ha, që shtrihet në ngastrat 12a, 13b, 50a, 51a, 51b, 52a, 52b në objektin “Blinisht”, të ekonomisë pyjore “Spaç”, në qarkun e Lezhës, e cila përdoret nga shoqëria “Balkan Basalt” sh.p.k. për shfrytëzimin e mineralit të bazaltit, të hiqet nga fondi pyjor e kullosor publik, të pakësohet në volum dhe të çregjistrohet nga Kadastra Kombëtare e Pyjeve dhe Kullotave. Lidhja 1, me të dhënat për sipërfaqen pyjore, dhe harta topografike, me koordinatat e sipërfaqes objekt minerar, i bashkëlidhen këtij vendimi dhe janë pjesë përbërëse e tij.
2. Vlerat përkatëse të volumit të materialit drusor dhe të produkteve të tjera pyjore e kullosore, në sipërfaqen objekt minerar, paguhen nga shoqëria “Balkan Basalt” sh.p.k., në bazë të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe të kullotave”, të ndryshuar.
3. Me hyrjen në fuqi të këtij vendimi, shoqëria “Balkan Basalt” sh.p.k. detyrohet të rehabilitojë sipërfaqet në përdorim sipas kushteve të lejes mjedisore dhe, brenda tre viteve të para, të pyllëzojë me fondet e veta një sipërfaqe pyjore prej 35.95 ha në ngastrat e përcaktuara në marrëveshje me Ministrinë e Mjedisit.
4. Sipërfaqet pyjore dhe kullosore, sipas lidhjes 1, të këtij vendimi, mbeten pronë publike e shtetit dhe regjistrohen në përgjegjësi administrimi të Ministrisë së Energjisë dhe Industrisë.
5. Zyra Vendore e Regjistrimit të Pasurive të Paluajtshme bën çregjistrimin e sipërfaqes pyjore dhe kullosore të identifikuar sipas lidhjes 1, të këtij vendimi, nga kategoria “Tokë e zënë pyjore” dhe e regjistron në kategorinë “Tokë e zënë, objekt shfrytëzimi për aktivitet minerar”.
6. Me përmbushjen e detyrimeve të përcaktuara në pikën 3, të këtij vendimi, nga shoqëria “Balkan Basalt” sh.p.k., sipërfaqja pyjore e rehabilituar të regjistrohet në fondin pyjor dhe kullosor publik.
7. Ngarkohen Ministria e Mjedisit, Ministria e Energjisë dhe Industrisë, Zyra Vendore e Regjistrimit të Pasurive të Paluajtshme, Bashkia Mirditë dhe shoqëria “Balkan Basalt” sh.p.k. për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

LISTA E NGASTRAVE DHE NEN NGASTRAVE QE DO TE HIQEN NGA
FONDI PYJOR DHE KULLOSOR PER USHTRIMIN E AKTIVITETIT
MINERAR NGA SHOQERIA "BALKAN BASALT" sh.p.k. né qarkun e LEZHES

QARKU LEZHE Lidhja 1

ID Prones | Ekon.Pyjore/Kullos | Ngastra Perdorimi Administrimi  |Sip. qe higen nga

ore territorit fondi pyjor (ha)

LE 38 00 SPAC 12a shkurre babshkia Mirdite 0.352
LE 38 00 SPAC 13b shkurre babshkia Mirdite 0.184
LE 38 00 SPAC 50a shkurre babshkia Mirdite 1.144
LE 38 00 SPAC 5la shkurre babshkia Mirdite 21.42
LE 38 00 SPAC 51b shkembore |babshkia Mirdite 5573
LE 38 00 SPAC 52a shkurre babshkia Mirdite 12.88
LE 38 00 SPAC 52b shkembore  |babshkia Mirdite 3.179
GJITHSEJ 44.7

HARTA KADASTRALE

